“ทองคำ” เช้านี้บวก 100 บ. รูปพรรณขาย 31,100 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 100 บาท หลังนักลงทุนเข้าซื้อทองคำเพื่อป้องกันความเสี่ยงจากเงินเฟ้อ ทำให้ทองรูปพรรณขายออกบาททองคำละ 31,150 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 100 บาท หลังนักลงทุนเข้าซื้อทองคำเพื่อป้องกันความเสี่ยงจากเงินเฟ้อ ทำให้ทองรูปพรรณขายออกบาททองคำละ 31,150 บาท
12 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (12 พ.ค. 2565) ปรับราคาขึ้น 250 บาท จากราคาปิดตลาดเมื่อวานนี้ (11 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:26 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,400 บาท ขายออกบาทละ 30,500 บาท
ด้านทองรูปพรรณ 96.5% รับซื้ออยู่ที่บาทละ 29,850.04 บาท ส่วนราคาขายออกอยู่ที่ 31,000 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,857.50 ดอลลาร์  ส่วนสัญญาทองคำตลาดโคเม็กซ์ ส่งมอบเดือนมิถุนายน เพิ่มขึ้น 12.70 ดอลลาร์ ปิดที่ 1,853.70 ดอลลาร์/ออนซ์
ทั้งนี้บริษัท ฮั่วเซ่งเฮง โกลด์ ฟิวเจอร์ส จำกัด วิเคราะห์ว่า ราคาทอง Spot เมื่อวานที่ผ่านมาฟื้นตัวขึ้นจากระดับต่ำสุดในรอบ 3 เดือน เนื่องจากนักลงทุนเข้าซื้อทองคำเพื่อป้องกันความเสี่ยงจากเงินเฟ้อ หลังจากการเปิดเผยดัชนีราคาผู้บริโภค (CPI) เดือนเม.ย. ที่พุ่งขึ้นมากกว่าที่คาดไว้ โดยราคาผู้บริโภค (CPI) เดือนเม.ย. เพิ่มขึ้น 8.3% เมื่อเทียบเป็นรายปีจากที่เคยคาดว่าจะเพิ่มขึ้น 8.1% เมื่อเทียบเป็นรายปี ทำให้นักลงทุนมีความกังวลมากขึ้นว่าธนาคารกลางสหรัฐจะเร่งปรับขึ้นอัตราดอกเบี้ยเร็วขึ้นและรุนแรงขึ้น